DIE KLEUR VAN MY PEN - 'n Afrikaanse Blog: SKULDIG!
Dinsdag, 18 Julie 2017
Ek kyk na die berig oor Dippenaar in die hof. Ek lees nie regtig nie, want ek wil nie alles weet nie.
“Skuldig! Skuldig!” skree ons almal. Jy kan nie verantwoordelik wees vir soveel mense se dood en onskuldig wegstap nie. Is mos so, dan nie?
Nou sien my hart mos weer die saak van die ander hoek af. Iemand is altyd dwars – EK is altyd dwars (dink ek).
Deur al die bravade en grootpraat en baie drink en baklei – wat presies gaan in sy hart aan? Wat dink hy? Wat beleef hy?
Nee, moenie ophou lees nie. Ek is nie besig om niemand te verdedig nie. Ek probeer net voel hoe hy moet voel. Ek wil weet hoe slaap hy snags...as hy slaap. Hoe bly hy aan die asemhaal as almal hom in die hoek vasdruk en geen asem gun nie. Eet hy ooit?
Hy is tog iemand se liefie, iemand se kind, iemand se broer. Hoe lyk hulle harte vanaand? Og, nee, dit maak nie vir my sin nie. My eie hart gaan aan die klop en skop deur net daaraan te dink - wat as hy MYNE was?
By Martha, Keetmanshoop om Julie 18, 2017
Anoniem 19 Julie 2017 08:07
Hy ry naweke nog steeds onder die invloed in Swakopmund rond, soek skoor en bakleiery met mense snags op straat, het geen ontsag nie.... wat as die kiddies wat dood is, joune was xxxxx
Martha, Keetmanshoop 19 Julie 2017 08:16
Lees weer mooi, dit is nie waaroor dit gaan nie.
Marietjie 19 Julie 2017 19:59
Ek weet die gereg moet sy gang gaan. Dis reg en nodig. Maar ja, wat as hy myne was?
Susan Farmer 19 Julie 2017 21:51
Dis n teer saak maar ja, dit laat mens dink. Mag die Here die geregs dienaars lei om die regte besluite te neem en geregtigheid laat seevier. Geseende aand...
Marinus 19 Julie 2017 22:55
Jy klink en redeneer soos 'n liberaal. Ek stel voor julle skryf watookal stories na die hof se uitslag!
Martha, Keetmanshoop 19 Julie 2017 23:17
Marinus, jy het jou opmerking uitgevee, sien ek. Dit is mos jou opinie oor my. Let us just agree to disagree, ha?
Denitia Boshoff 22 Julie 2017 10:21
Ek het in my situasie ook so baie gedink wat as my eks man my kind was. My seun? Die antwoord wat ek kry is dit maak nie saak wat wie ookal aan jou doen nie jy moet weet dat God hom in sy toestand net so lief het soos Hy vir my is sy miss goody two shoes.
DROOM GROOT OF GAAN HUIS TOE
POS JOU BRIEF EERS MÔRE
So, van more af isdit ek en die rooi pen! Ek het a...
MY GOUE PEN
OM VRY TE KOM
GOUE PEN IN DIE HAND
Die kleure van my skryfsels is nooit in dieselfde ...